Úradný vestník 204 , 24/08/1967 S. 0001 - 0003

Fínske špeciálne vydanie: Kapitola 3 Zväzok 1 S. 0215

Dánske špeciálne vydanie: Série I Kapitola 1967 S. 0238

Švédske špeciálne vydanie: Kapitola 3 Zväzok 1 S. 0215

Anglické špeciálne vydanie: Série I Kapitola 1967 S. 0260

Grécke špeciálne vydanie: Kapitola 03 Zväzok 2 S. 0140

Španielske špeciálne vydanie: Kapitola 03 Zväzok 2 S. 0059

Portugalské špeciálne vydanie Kapitola 03 Zväzok 2 S. 0059



Nariadenie Komisie (EHS) č. 467/67 z 21. augusta 1967, ktorým sa stanovujú pevné prepočítavacie kurzy, náklady na spracovanie a hodnotu vedľajších výrobkov pre rôzne štádiá spracovania ryže KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 359/67/EHS [1]z 25. júla 1967 o spoločnej organizácii trhu s ryžou, a najmä na jeho článok 19, keďže článok 19 nariadenia č. 359/67/EHS stanovuje pevné prepočítavacie kurzy, náklady na spracovanie a hodnotu vedľajších produktov, aby boli vzaté do úvahy, pri uplatňovaní uvedeného nariadenia, na účely prepočítania hodnôt alebo množstiev týkajúcich sa rôznych štádií spracovania ryže (nelúpaná, lúpaná, poloobrusovaná, obrusovaná); keďže na tento účel by sa mala brať do úvahy informácia získaná z najlepšie priemyselne vybavených krajín spoločenstva; keďže takáto informácia predpokladá, že by mali byť použité rovnaké čísla, ktoré stanovilo nariadenie Komisie č. 103/64/EHS [2]zo 4. augusta 1964 o škále prevodných kurzov pre štádiá spracovania ryže, pre náklady na spracovanie a hodnote vedľajších produktov; keďže však by mali byť urobené úpravy týchto čísiel, ako napríklad náklady na spracovanie z lúpanej ryže na obrusovanú ryžu, ktoré sa od vstupu do platnosti tohto nariadenia zmenili; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 1. prepočítavací kurz medzi lúpanou ryžou a nelúpanou ryžou bude: Lúpaná ryža | Nelúpaná ryža | 1 | 1.25 | 2. prepočítavací kurz medzi lúpanou ryžou a obrusovanou ryžou je: | Lúpaná ryža | Obrusovaná ryža | Guľatozrnná ryža | 1 | 0 775 | Dlhozrnná ryža | 1 | 0.69 | 3. prepočítavací kurz medzi obrusovanou ryžou a poloobrusovanou ryžou je: | Obrusovaná ryža | Poloobrusovaná ryža | Guľatozrnná ryža | 1 | 1 065 | Dlhozrnná ryža | 1 | 1 072 | Článok 2 1. Náklady na spracovanie, ktoré sa majú brať do úvahy pri premene nelúpanej ryže na lúpanú ryžu, sú 0.95 jednotiek hodnoty na 100 kilogramov nelúpanej ryže. 2. Náklady na spracovanie, ktoré treba brať do úvahy pri premene lúpanej ryže na obrusovanú ryžu, sú 1.10 jednotiek hodnoty na 100 kilogramov lúpanej ryže. 3. Náklady na spracovanie pre premenu poloobrusovanej ryže na obrusovanú ryžu sa neberú do úvahy. Článok 3 1. Hodnota vedľajších produktov získaných zo spracovania nelúpanej ryže na lúpanú ryžu sa považuje za nulovú. 2. Hodnota vedľajších produktov získaných zo spracovania lúpanej ryže na obrusovanú ryžu je: a) 1.94 jednotiek hodnoty na 100 kilogramov lúpanej guľatozrnnej ryže; b) 2.87 jednotiek hodnoty na 100 kilogramov lúpanej dlhozrnnej ryže. 3. Hodnota vedľajších produktov získaných zo spracovania poloobrusovanej ryže na obrusovanú ryžu je: a) 0.51 jednotiek hodnoty na 100 kilogramov poloobrusovanej guľatozrnnej ryže; b) 0.55 jednotiek hodnoty na 100 kilogramov poloobrusovanej dlhozrnnej ryže. Článok 4 Prepočet hodnoty množstva lúpanej ryže premenenej na hodnotu rovnakého množstva ryže v inom štádiu spracovania sa robí na základe lúpanej ryže obsahujúcej 3 % zlomkovej ryže. Ak lúpaná ryža obsahuje viac ako 3 % zlomkovej ryže, prepočet sa robí po úprave vykonanej na základe hodnoty 0.08 jednotiek hodnoty na kilogram zlomkovej ryže. Prepočet hodnoty množstva poloobrusovanej ryže alebo obrusovanej ryže na hodnotu rovnakého množstva ryže v inom štádiu spracovania sa robí na základe poloobrusovanej ryže neobsahujúcej zlomkovú ryžu. Ak akákoľvek poloobrusovaná ryža alebo obrusovaná ryža obsahuje zlomkovú ryžu, prepočet sa robí po úprave vykonanej na základe hodnoty 0.11 jednotiek hodnoty na kilogram zlomkovej ryže. Článok 5 1. a) Prepočet hodnoty množstva lúpanej ryže na hodnotu rovnakého množstva nelúpanej ryže sa robí prostredníctvom: - rozdelenia hodnoty, ktorá bude prevedená kurzom stanoveným v článku 1, odsek 1 pre nelúpanú ryžu a, - zníženia takto získaného množstva o náklady na spracovanie stanovenými v článku 2, odsek 1 b) Prepočet hodnoty množstva nelúpanej ryže na hodnotu rovnakého množstva lúpanej ryže sa robí prostredníctvom: - zvýšenia hodnoty, ktorá má byť prevedená nákladmi na spracovanie stanovenými v článku 2, odsek 1,a - násobenia takto získaného množstva kurzom stanoveným v článku 1, odsek 1 pre nelúpanú ryžu. 2. a) Prepočet hodnoty množstva lúpanej ryže na hodnotu rovnakého množstva obrusovanej ryže sa robí prostredníctvom: - zvýšenia hodnoty, ktorá má byť prevedená nákladmi na spracovanie stanovenými v článku 2, odsek 2, a - zníženia hodnoty, ktorá má byť prevedená hodnotou vedľajších výrobkov stanovenou v článku 3, odsek 2, a - rozdelenia takto získaného množstva kurzom stanoveným v článku 1, odsek 2 pre obrusovanú ryžu. b) Prepočet hodnoty množstva obrusovanej ryže na hodnotu rovnakého množstva lúpanej ryže sa robí prostredníctvom: - násobenia hodnoty, ktorá má byť prevedená kurzom stanovaným v článku 1, odsek 2 pre obrusovanú ryžu, - zníženia takto získaného množstva nákladmi na spracovanie stanovenými v článku 2, odsek 2, a - zvýšenia takto získaného množstva hodnotou vedľajších výrobkov stanovenou v článku 3, odsek 2 3. a) Prepočet hodnoty množstva obrusovanej ryže na hodnotu rovnakého množstva poloobrusovanej ryže sa robí prostredníctvom: - rozdelenia hodnoty, ktorá má byť prevedená kurzom stanoveným v článku 1, odsek 3 pre poloobrusovanú ryžu - zvýšenia takto získaného množstva hodnotou vedľajších výrobkov stanovenou v článku 3, odsek 3 b) Prepočet hodnoty množstva poloobrusovanej ryže na hodnotu rovnakého množstva obrusovanej ryže sa robí prostredníctvom: - zníženia hodnoty, ktorá má byť prevedená hodnotou vedľajších výrobkov určenou v článku 3, odsek 3, a - násobenia takto získaného množstva kurzom stanoveným v článku 1, ods. 3 pre poloobrusovanú ryžu danej skupiny. Článok 6 1. Prepočet množstva lúpanej ryže na zodpovedajúce množstvo nelúpanej ryže alebo obrusovanej ryže sa robí prostredníctvom vynásobenia množstva, ktoré má byť prevedené kurzom stanoveným v článku 1, odsek 1 pre nelúpanú ryžu, alebo kurzom stanoveným v článku 1, odsek 2 pre obrusovanú ryžu, podľa toho, o ktorý prípad pôjde. Prepočet množstva nelúpanej ryže alebo obrusovanej ryže na zodpovedajúce množstvo lúpanej ryže sa robí prostredníctvom vydelenia množstva, ktoré má byť prevedené kurzom stanoveným v článku 1, odsek 1 pre nelúpanú ryžu, alebo kurzom stanoveným v článku 1, odsek 2 pre obrusovanú ryžu, podľa toho, o ktorý prípad pôjde. 2. Prepočet množstva obrusovanej ryže na zodpovedajúce množstvo poloobrusovanej ryže sa robí prostredníctvom vynásobenia množstva, ktoré má byť prevedené kurzom stanoveným v článku 1, odsek 3 pre poloobrusovanú ryžu. Prepočet množstva poloobrusovanej ryže na zodpovedajúce množstvo obrusovanej ryže sa robí prostredníctvom vydelenia množstva, ktoré má byť prevedené kurzom stanoveným v článku 1, odsek 3 pre poloobrusovanú ryžu. Článok 7 Toto nariadenie nadobúda účinnosť dňa 1. septembra 1967. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. augusta 1967 Za Komisiu predseda Jean Rey [1] Ú. v. ES L 174, 31.7.1967, s. 1. [2] Ú. v. ES L 126, 5.8.1964, s. 2128/64. --------------------------------------------------